Karksi-Nuia 20. detsember 2022 nr

**Mulgi valla koolieelsetes lasteasutustes vanemate**

**poolt kaetava osa suurus 2023. aastal**

Vabariigi Valitsuse 09.12.2022. a määrusega nr 124 „Töötasu alamäära kehtestamine“ on

1. jaanuarist 2023. a kuutasu alammääraks täistööajaga töötamise korral 725 eurot. Mulgi Vallavolikogu 21.02.2018. a määruse nr 16 „Mulgi valla koolieelsetes lasteasutuste vanemate poolt kaetava osa määr ja selle tasumise kord“ § 2 alusel on osalustasu ühe lapse kohta summa, mis moodustab 5% Vabariigi Valitsuse kehtestatud töötasu alammäärast kuus ehk 36,25 eurot.

2021. aastal oli kuutasu alammääraks täistööajaga töötamise korral 584 eurot ja osalustasu suurus 29,20 eurot kuus.

Tuginedes eeltoodule ja aluseks võttes kohaliku omavalitsuse korralduse seaduse § 22 lõike 2 ja koolieelse lasteasutuse seaduse § 27 lõike 3 ja 4,

**Mulgi Vallavolikogu o t s u s t a b:**

1. Mitte rakendada 1. jaanuarist 2023. a Mulgi Vallavolikogu 21.02.2018 määruse nr 16 „Mulgi valla koolieelsetes lasteasutustes vanemate poolt kaetava osa määr ja selle tasumise kord“ paragrahvi 2.
2. Kinnitada 1. jaanuarist 2023. a Mulgi valla koolieelsetes lasteasutustes vanemate poolt kaetava osa suuruseks (osalustasuks) ühe lapse kohta kuus 29,20 eurot.
3. Otsus jõustub teatavakstegemisest.
4. Otsust on võimalik vaidlustada Taru Halduskohtus 30 päeva jooksul arvates otsuse teatavakstegemisest.

Arvo Maling

Volikogu esimees